Document ID: 31991R3777

KOMISSION ASETUS (ETY) N:o 3777/91,
annettu 18 päivänä joulukuuta 1991,
pysyvällä tarjouskilpailulla myymisen aloittamisesta viininvalmistuksesta peräisin olevien ja interventioelinten hallussaan pitämien alkoholien käyttämiseksi yhteisössä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella ETY N:o 1734/91(2),
ottaa huomioon asetuksen (ETY) N:o 822/87 35, 36 ja 39 artiklassa tarkoitetuista tislauksista saatujen ja interventioelinten hallussaan pitämien alkoholien myymistä koskevista yleisistä säännöistä 12 päivänä joulukuuta 1988 annetun neuvoston asetuksen (ETY) N:o 3877/88(3) ja erityisesti sen 1 artiklan 1 kohdan,
sekä katsoo, että
komission asetuksessa (ETY) N:o 1780/89(4), sellaisena kuin se on viimeksi muutettuna asetuksella (ETY) N:o 3776/91(5), vahvistetaan asetuksen (ETY) N:o 822/87 35, 36 ja 39 artiklassa tarkoitetuista tislauksista saatujen ja interventioelinten hallussaan pitämien alkoholien myymisen soveltamista koskevat yksityiskohtaiset säännöt; pysyviä tarjouskilpailuja koskevia yksityiskohtaisia sääntöjä on muutettu asetuksella (ETY) N:o 3776/91,
alkoholin varastointikustannuksista johtuen on tarkoituksenmukaista aloittaa uusi myyminen pysyvällä tarjouskilpailulla viininvalmistuksesta peräisin olevien alkoholien osalta alkoholin uusien käyttötapojen varmistamiseksi, ja
tässä asetuksessa säädetyt toimenpiteet ovat viinin hallintokomitean lausunnon mukaisia,
ON ANTANUT TÄMÄN ASETUKSEN:
1 artikla
1 Aloitetaan asetuksen (ETY) N:o 822/87 35, 36 ja 39 artiklassa tarkoitetuista tislauksista saatujen ja espanjalaisten, ranskalaisten, italialaisten ja kreikkalaisten interventioelinten hallussaan pitämän 100-tilavuusprosenttisen alkoholin myyminen pysyvällä tarjouskilpailulla.
2 Kyseisessä tarjouskilpailussa myytävät alkoholimäärät ovat enintään 400 000 hehtolitraa vuodessa.
3 Myyntiin saatettu alkoholi on tarkoitettu käytettäväksi yhteisössä asetuksen (ETY) N:o 1780/89 2 artiklan mukaisesti.
2 artikla
Myyminen tapahtuu asetuksen (ETY) N:o 1780/89 säännösten ja erityisesti sen 2 9 ja 29 38 artiklan mukaisesti.
3 artikla
Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1991.

Labels: 3
17